ไทยป่วย “โควิด” เพิ่ม 7 ราย มาจากซาอุฯ-อินเดีย ดันยอดติดเชื้อสะสม 3,447 คน
"ศบค." เผยไทยพบผู้ป่วย “โควิด” รายใหม่ 7 ราย มาจากซาอุฯ-อินเดีย ดันยอดติดเชื้อสะสม 3,447 คน รักษาหายเพิ่ม 24 คน รักษาหายแล้ว 3,310 คน 
"ศบค." เผยไทยพบผู้ป่วย “โควิด” รายใหม่ 7 ราย มาจากซาอุฯ-อินเดีย ดันยอดติดเชื้อสะสม 3,447 คน รักษาหายเพิ่ม 24 คน รักษาหายแล้ว 3,310 คน
10 ก.ย. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันที่ 10 ก.ย.63 เมื่อเวลา 11.00 น. ระบุว่า พบผู้ป่วยยืนยันติดเชื้อรายใหม่ 7 ราย เป็นผู้ที่เดินทางมาจากประเทศซาอุดิอาระเบีย 5 ราย อินเดีย 2 ราย และเข้าพักยังสถานที่เฝ้าระวังที่รัฐจัดให้ (State Quarantine)
ทั้งนี้ ทำให้ยอดผู้ป่วยยืนยันสะสมเพิ่มขึ้นเป็น 3,454 ราย เป็นผู้ป่วยในประเทศ 2,445 ราย และผู้ป่วยที่พบใน State Quarantine จำนวน 516 ราย รักษาหายเพิ่ม 24 ราย รักษาหายแล้ว 3,310 ราย ยังรักษาตัวอยู่ในโรงพยาบาล 86 ราย ไม่มีผู้เสียชีวิตเพิ่ม ยอดผู้เสียชีวิตสะสมยังคงอยู่ที่ 58 ราย
สำหรับรายละเอียดผู้ติดเชื้อโควิด-19 รายที่ 1-5 มาจากซาอุดิอาระเบีย เป็นชายไทย 4 ราย อายุ 21 , 22 , 35 และ 37 ปี กับหญิงไทย อายุ 37 ปี อาชีพแม่บ้าน เดินทางถึงไทยเมื่อวันที่ 5 ก.ย. เข้าพัก State Quarantine Quarantine ในกรุงเทพมหานคร และตรวจหาเชื้อครั้งที่ 1 ในวันที่ 8 ก.ย. ผลตรวจพบเชื้อ โดยทั้งหมดไม่มีอาการ
รายที่ และ 7 มาจากอินเดีย เป็นหญิงไทย อายุ 27 ปี  และเด็กชายไทย อายุ 2 ปี ทั้ง 2 คนเป็นแม่ลูก เดินทางถึงไทยเมื่อวันที่ 6 ก.ย. เข้าพัก State Quarantine ในจังหวัดชลบุรี และตรวจหาเชื้อครั้งที่ 1ในวันที่ 8 ก.ย. ผลตรวจพบเชื้อ โดยพบว่าผู้เป็นแม่มีอาการตั้งแต่วันที่ 7 ก.ย. คือเจ็บคอ มีเสมหะ จมูกไม่ได้กลิ่น หายใจเหนื่อยบางครั้ง